*Likumprojekts*

**Grozījumi likumā „Par preču zīmēm un ģeogrāfiskās izcelsmes norādēm”**

**Izdarīt** likumā **„Par preču zīmēm un ģeogrāfiskās izcelsmes norādēm”** (Latvijas Republikas Saeimas un Ministru Kabineta Ziņotājs, 1999, 14.nr., Latvijas Vēstnesis, 2001, 166.nr., 2004, 178.nr., 2007, 33.nr., 2010, 174.nr., 2014, 140., 251.nr.) šādus grozījumus:

1. Aizstāt visā likumā vārdus „valsts nodeva” un „nodeva” (attiecīgā locījumā) ar vārdu „maksa” (attiecīgā locījumā).

2. Aizstāt visā likumā vārdu „papildnodeva” (attiecīgā locījumā) ar vārdu „papildmaksa” (attiecīgā locījumā).

3. Aizstāt visā likumā vārdus „Apelācijas padome” (attiecīgā locījumā) ar vārdiem „Rūpnieciskā īpašuma apelācijas padome” (attiecīgā locījumā).

4. 2.pantā:

papildināt pirmo daļu ar otro teikumu šādā redakcijā:

„Papildu tiesisko attiecību regulējumu Patentu valdes procedūrām, kas attiecas uz preču zīmju reģistrāciju, Rūpnieciskā īpašuma apelācijas padomes darbību, personu pārstāvību Patentu valdē un profesionālo patentpilnvarnieku darbību, nosaka Rūpnieciskā īpašuma institūciju un procedūru likums.”;

izslēgt piekto daļu.

5. 6.panta pirmajā daļā:

izslēgt 9.punktā vārdus „vai citas zīmes ar augstu simbolisku vērtību, kā arī reliģiskos simbolus”;

papildināt daļu ar 9.1punktu šādā redakcijā:

„91) kas ietver citus apzīmējumus ar augstu simbolisku vērtību, arī reliģiskos simbolus”.

6. 10.pantā:

izslēgt otro daļu;

izteikt trešās daļas ievaddaļu šādā redakcijā:

**„**(3) Pieteikumā ietver:”;

izteikt devīto daļu šādā redakcijā:

„(9) Par pieteikuma iesniegšanas dienu (pieteikuma datumu) uzskata dienu, kad Patentu valdē saņemts pieteikums, kurā ietvertas šā panta trešajā daļā minētās ziņas. Pieteikuma maksa un, ja pieteikums attiecas uz vairāk nekā vienu Nicas klasifikācijas klasi, arī papildmaksa jāsamaksā mēneša laikā no pieteikuma iesniegšanas dienas. Ja minētais termiņš nokavēts, bet iesniegti visi pieteikuma datuma noteikšanai nepieciešamie dokumenti, par pieteikuma dienu uzskata dienu, kad samaksāta pieteikuma maksa un, ja nepieciešams, arī papildmaksa.”;

izslēgt desmito, vienpadsmito, divpadsmito un trīspadsmito daļu.

7. 13.pantā:

izteikt ceturtās daļas otro teikumu šādā redakcijā:

“Lēmumam pievieno rēķinu par preču zīmes reģistrācijas un publikācijas maksu.”

izslēgt septīto daļu.

8. Izteikt 14.panta otrās daļas piekto teikumu šādā redakcijā:

„Bez maksas ņem vērā ziņas par pārstāvja iecelšanu, grozījumiem ziņās par pārstāvi un par pārstāvja atcelšanu, kā arī izlabo Patentu valdes pieļautās kļūdas.”

9. Izslēgt 16.panta otrās daļas otro teikumu.

10. 17.pantā:

pirmajā daļā aizstāt vārdus „ziņas, kuras nosaka Patentu valde” ar vārdiem „normatīvajos aktos noteiktās ziņas.”;

izteikt otrās daļas ceturto teikumu šādā redakcijā:

„Bez maksas reģistrā iekļauj ziņas par pārstāvja iecelšanu, grozījumiem ziņās par pārstāvi un par pārstāvja atcelšanu, kā arī izlabo Patentu valdes pieļautās kļūdas.”;

papildināt pantu ar ceturto daļu šādā redakcijā:

„(4) Preču zīmes pieteikuma lieta un reģistrācijas lieta ir pieejama jebkurai personai. Patentu valde ir tiesīga liegt pieeju atsevišķai informācijai, ja pieteicējs vai īpašnieks ir norādījis, ka šī informācija ir komercnoslēpums.”

11. Izteikt 17.1pantu šādā redakcijā:

„**17.1pants. Apelācija par Patentu valdes lēmumu**

Ja pieteicējs vai cits Patentu valdes lēmuma adresāts (preču zīmes īpašnieks, bijušais īpašnieks, īpašumtiesību pārņēmējs, licenciāts) pilnībā vai daļēji nepiekrīt pieņemtajam Patentu valdes lēmumam, viņš ir tiesīgs iesniegt apelācijas iesniegumu saskaņā ar Rūpnieciskā īpašuma institūciju un procedūru likumu.”

12. 18.pantā:

izteikt pirmo daļu šādā redakcijā:

„(1) Triju mēnešu laikā pēc preču zīmes publikācijas ieinteresētās personas var iesniegt Patentu valdei iebilduma iesniegumu pret preču zīmes reģistrāciju. Iebilduma iesnieguma iesniegšana, virzība un izskatīšana notiek saskaņā ar Rūpnieciskā īpašuma institūciju un procedūru likumu.”;

aizstāt otrajā, trešajā un ceturtajā daļā vārdu **„**iebildums” (attiecīgā locījumā) ar vārdiem **„**iebilduma iesniegums” (attiecīgā locījumā);

izslēgt piekto un sesto daļu.

13. Izslēgt 19.pantu.

14. Izteikt 20.panta otro daļu šādā redakcijā:

**„**(2) Lūgumu par reģistrācijas sadalīšanu var iesniegt tikai pēc šā likuma 18.panta pirmajā daļā noteiktā iebildumu iesniegumu iesniegšanas termiņa (iebildumu perioda) izbeigšanās.”

15. 22.pantā:

izteikt pirmo daļu šādā redakcijā:

„(1) Patentu valde ir tiesīga pagarināt attiecībā uz darbībām Patentu valdē šajā likumā noteiktos, kā arī Patentu valdes noteiktos termiņus uz laiku, kas nepārsniedz trīs mēnešus, ja pirms attiecīgā termiņa beigām Patentu valdē saņemts attiecīgs lūgums un samaksāta maksa par termiņa pagarināšanu.”;

otrajā daļā 2.punktā aizstāt vārdu **„**iebildumu” ar vārdiem **„**iebildumu iesniegumu” un izslēgt 3.punktu.

16. Aizstāt 22.1pantā:

otrajā daļā aizstāt vārdus „saņemts Patentu valdes paziņojums” ar vārdiem „Patentu valde paziņojusi”;

ceturtās daļas 4.punktā aizstāt vārdu “iebildumu” ar vārdiem “iebilduma iesnieguma”.

17. 22.2pantā:

aizstāt otrajā daļā vārdus „lietvedības turpināšanu” ar vārdiem „tiesību atjaunošanu”;

aizstāt ceturtajā daļā vārdu „saņemšanas” ar vārdu „paziņošanas”;

aizstāt piektās daļas 3.punktā vārdu “iebildumu” ar vārdiem “iebildumu iesniegumu”.

18. 22.3pantā:

izteikt pirmo daļu šādā redakcijā:

„Patentu valde, pieņemot lēmumu par termiņa pagarināšanu, par lietvedības turpināšanu vai par tiesību atjaunošanu, ņem vērā trešās personas intereses, ja lēmums tās var skart.”;

izslēgt otrajā daļā vārdus „vai Apelācijas padome”.

19. 23.pantā:

trešajā daļā aizstāt skaitli un vārdus „19.panta septītās daļas” ar skaitļiem un vārdiem „23.panta 3.1daļas”;

papildināt pantu ar 3.1daļu šādā redakcijā:

„(31) Ja iebilduma iesniegums, kas tiek izskatīts Rūpnieciskā īpašuma apelācijas padomē, pilnībā vai daļēji pamatots ar agrāku preču zīmi (7.panta otrā daļa), pēc kuras reģistrācijas pagājuši ne mazāk kā pieci gadi, apstrīdētās preču zīmes īpašnieks ir tiesīgs pieprasīt, lai iebilduma iesnieguma iesniedzējs iesniedz acīmredzamus un pietiekamus pierādījumus par šīs agrākās preču zīmes faktisku izmantošanu atbilstoši šā panta noteikumiem. Rūpnieciskā īpašuma apelācijas padome šādus iebilduma iesnieguma pamatojumus neņem vērā, ja pēc minētā pieprasījuma attiecīgie pierādījumi nav iesniegti vai ja šādu pierādījumu nav attiecībā uz pēdējiem pieciem gadiem pirms iebilduma iesnieguma iesniegšanas. Ja pretstatītā agrākā preču zīme tikusi izmantota tikai saistībā ar daļu no precēm vai pakalpojumiem, kuriem tā reģistrēta, Rūpnieciskā īpašuma apelācijas padome izskata minētos iebilduma iesnieguma pamatojumus tikai attiecībā uz precēm un pakalpojumiem, par kuriem iesniegti acīmredzami un pietiekami pierādījumi.”

20. Papildināt 25.1panta otro daļu pēc pirmā teikuma ar jaunu otro teikumu šādā redakcijā:

**„**Ieinteresētā persona samaksā maksu par komercķīlas atzīmes izdarīšanu Reģistrā.”

21. Izteikt 28.1pantu šādā redakcijā:

„**28.1pants. Mantiskā kaitējuma atlīdzības un nemantiskā kaitējuma atlīdzības noteikšanas kārtība**

(1) Ja personas vainas dēļ notikusi preču zīmes nelikumīga izmantošana, šā likuma 28.panta otrajā daļā minētie tiesību subjekti ir tiesīgi prasīt pārkāpuma rezultātā nodarītā mantiskā kaitējuma un nemantiskā kaitējuma atlīdzību.

(2) Prasot atlīdzināt mantisko kaitējumu, tiesību subjekti par katru pārkāpumu var lūgt vienu no šādiem mantiskās atlīdzības veidiem:

1) zaudējumu atlīdzību;

2) licences maksu – summu, kuru varētu saņemt preču zīmes īpašnieks par preču zīmes izmantošanas tiesību nodošanu licenciātam;

3) tās personas, kura prettiesiski izmantojusi preču zīmi, pārkāpuma rezultātā negodīgi gūto peļņu.

(3) Nemantiskā kaitējuma atlīdzības apmēru tiesa nosaka pēc sava ieskata.”

22. Aizstāt 31.panta trešajā daļā un 36.panta pirmajā daļā vārdu **„**iebildums” (attiecīgā locījumā) ar vārdiem **„**iebilduma iesniegums” (attiecīgā locījumā).

23. Izslēgt 37.panta pirmajā daļā skaitli „19”.

24. 39.pantā:

aizstāt piektajā daļā vārdu “iebildumi” ar vārdiem “iebildumu iesniegumi”;

izteikt sestās daļas otro teikumu šādā redakcijā:

„Triju mēnešu laikā no dienas, kad Starptautiskais birojs paziņojis par atteikumu, starptautiskās reģistrācijas īpašnieks ir tiesīgs iesniegt šā likuma 17.1pantā paredzēto apelācijas iesniegumu (atbildi uz iebilduma iesniegumu).”;

izteikt septīto daļu šādā redakcijā:

„(7) Ciktāl citādu kārtību neparedz preču zīmju starptautiskās reģistrācijas noteikumi, saistībā ar starptautiski reģistrētām preču zīmēm iesniegtos apelācijas un iebildumu iesniegumus izskata saskaņā ar Rūpnieciskā īpašuma institūciju un procedūru likuma noteikumiem.”

25. Aizstāt 39.3panta pirmajā daļā vārdu **„**iebildums” (attiecīgā locījumā) ar vārdiem **„**iebilduma iesniegums” (attiecīgā locījumā).

26. Aizstāt 39.4panta pirmajā daļā vārdu **„**iebildums” ar vārdiem **„**iebilduma iesniegums” un skaitli un vārdus „19.panta septītā daļa” ar skaitļiem un vārdiem „23.panta 3.1daļa”.

27. Aizstāt pārejas noteikumu 8.punktā vārdu **„**iebildums” ar vārdiem **„**iebilduma iesniegums”.

Likums stājas spēkā 2016.gada 1.janvārī.

Tieslietu ministrs Dzintars Rasnačs

Iesniedzējs:

tieslietu ministra p.i. Uldis Augulis

03.07.2015. 09:59

1173

L.Zommere

67220208, Linda.Zommere@lrpv.gov.lv